Diari Oficial de la Generalitat Valenciana


Sumari del DOGV 9445, del 10-10-2022 (2022/8782)

RESOLUCIÓ de 23 de setembre de 2022, de la Direcció General d'Agricultura, Ramaderia i Pesca, per la qual s'autoritza l'activitat d'aqüicultura marina de l'establiment viver per al cultiu d'ostres al port de València, denominat Ostrastres. Expedient ANIA/460023.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8782


Data del document
:   23-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 23 de setembre de 2022, de la Direcció General d'Agricultura, Ramaderia i Pesca, per la qual s'autoritza l'activitat d'aqüicultura marina de l'establiment viver per al cultiu d'ostres al port de València, denominat Ostrastres. Expedient ANIA/460023. [2022/8782]  
Vista la sol·licitud presentada el 05.05.2022 per Ostras de Valencia, SL, per a procedir a la instal·lació d'un nou establiment d'aqüicultura marina, viver de producció de mol·luscos bivalves, en aigües del port de València.  
Vist l'atorgament d'autorització d'ocupació de domini públic per part de l'Autoritat Portuària de data 19.04.2022.  
Vist l'informe de la Secció de Pesca Marítima de València de data 10 d'agost de 2022.  
Vista la proposta de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica de València de data 12.08.2022.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa a Ostras de Valencia, SL, amb CIF F88835475 i domicili en ctra. En Corts, 231, 46943 València, per a la instal·lació d'un establiment d'aqüicultura marina en aigües de domini públic portuari.  
  
Segon  
Característiques de l'establiment:  
Tipus de cultiu: mol·luscos bivalves.  
Espècie: ostra arrissada (Magallana gigas).  
Producció anual màxima: 24,7 t/any.  
Capacitat màxima de càrrega: 16,4 t.  
Tipus establiment: viver.  
Superfície: 540 m².  
Ubicació: actualment zona CVA-3: port de València - La Gitada: Dàrsena Est «Pico del Loro».  
Coordenades geogràfiques ETRS-89:  
Lat. 39 ° 26.090 N Long. 0 ° 18.230 W  
  
Tercer  
La iniciació de les obres i la finalització d'aquestes es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de València; per a iniciar l'explotació serà necessària la inspecció prèvia de les instal·lacions per part dels serveis tècnics de la Conselleria.  
  
Quart  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i el titular s'obligarà a franquejar l'entrada als inspectors i tècnics corresponents.  
  
  
Cinqué  
Es compliran les condicions i prescripcions següents:  
- El disseny de la instal·lació serà l'especificat en el projecte realitzat al gener 2022 pel sr. Hugo Coll, enginyer de Camins, Canals i Ports, amb núm. de col·legiat 23732.  
- Les de l'autorització d'ocupació de domini públic per part de l'Autoritat Portuària fins al 17 de febrer 2023.  
- La primera venda s'haurà de realitzar a través d'un centre d'expedició autoritzat.  
- En estar qualificada la zona de CVA 3 com a zona B, s'haurà de disposar del corresponent document registre correctament emplenat, sempre que es traslladen mol·luscos bivalves al centre de depuració i des d'aquest al centre d'expedició corresponent.  
- El titular de la instal·lació haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al que es refereixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat.  
  
Sisé  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica així com l'extinció de les autoritzacions emeses per les resolucions referides anteriorment suposarà la pèrdua de l'autorització.  
  
Seté  
El sistema de tecnologia de cria s'ajustarà en tot moment a la memòria realitzada i se signarà per José Luis Esteban Álvarez el 04.05.2022. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si és el cas, se sotmetrà a la reglamentació aplicable.  
  
Huité  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de València, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la finalitat d'aquestes.  
4. Els canvis de domicili o raó social i del número d'identificació fiscal.  
  
Nové  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
Desé  
Aquest establiment d'aqüicultura marina el titular del qual és Ostras de Valencia, SL, amb CIF M51396194 i domicili social en la ctra. En Corts, 231, 46162 València, queda registrat amb el número 125 d'establiments de cultius marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.  
  
Aquesta resolució no posa fi a la via administrativa i en contra podrà interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de setembre de 2022.- El director general d'Agricultura, Ramaderia i Pesca: Antonio Quintana Martínez.